12 Thapelo ke tsela e matla eo Molimo a ka re thusang ka eona. Davida o ile a ntša maikutlo a hae ha a ne a rapela ka tsela e bontšang tumelo, ’me thapelo eo ea hae e tlalehiloe bukeng ea Lipesaleme. (Bala Pesaleme ea 32:1-5.) Joalokaha Davida a boletse, ho leka ho hatella letsoalo la hae le molato ho ile ha mo nyahamisa! Kamoo ho bonahalang kateng, kaha o ile a pata phoso ea hae, o ile a sotleha maikutlong le ’meleng a ba a felloa ke thabo. Ke’ng e ileng ea thusa Davida hore a tšoareloe a be a imolohe? Ntho e ileng ea mo thusa ke hore o ile a bolella Molimo libe tsa hae. Jehova o ile a araba lithapelo tsa Davida ’me a mo matlafatsa e le hore a tsoele pele a etsa se nepahetseng. Ka tsela e tšoanang, haeba u rapela ka tieo, u ka kholiseha hore Jehova o tla mamela thapelo ea hao e tsoang botebong ba pelo. Haeba u tšoenngoa ke liphoso tseo u ileng ua li etsa nakong e fetileng, li lokise ka hohle kamoo u ka khonang kateng ’me u lumele ha Jehova a u tiisetsa hore o u tšoaretse!—Pes. 86:5.